எனவே தான் Centralized சர்வர்களுக்கு மாற்று மற்றொரு Centralized சர்வர் ஆகாது. Decentralized Federation என்பதே மாற்றாகும். Facebook என்பது ஒரு வலை தளம் என்பது நாம் அனைவருக்கும் தெரியம். ஒரு வலைதளத்தை உருவாக்க வேண்டுமானால் அதற்கு நிரலாக்க மொழியில் நிரல் எழுத வேண்டும். அப்படி எழுதிய நிரல்களே இந்த வலைதளங்கள். Facebook-ன் நிரல் நமக்கு கிடைத்தால் நம் நண்பர்களின் வட்டத்திற்கு நாமே ஒரு சர்வர் வைத்து நம் தகவல்களை நம் கட்டுப்பாட்டில் வைத்துக் கொள்ளலாமே! அதற்கும் வழியில்லை. ஏனெனில் Facebook என்பது ஒரு Proprietary Software. அதன் நிரல் அந்நிறுவனத்தை தவிர வேறு யாருக்கும் கிடைக்காது, ஆனால் நம் தரவுகளை அவர்களிடம் கொடுத்துவிட்டு அது எதற்கு எப்படி பயன்படுத்தப் பட வேண்டும் என்று கூற நமக்கு எந்த அதிகாரமும் இல்லையாம். சரி அப்படியே Facebook-ன் நிரல் கிடைத்து நமக்கு நாமே ஒரு சர்வர் வைத்துக் கொண்டாலும், நம்மைப் போல் வேறு ஒரு நட்பு வட்டம் அவர்களுக்கென்று ஒரு சர்வர் வைத்துக் கொண்டாலும், தனித்தனி சர்வகளாக அவர்களை நாம் காணமுடியாமலும், நம்மை அவர்கள் காணமுடியாமலும் போய் விடுமே! இந்த சிக்கலைத் தீர்க்கத்தான் Federation வந்தது. ActivityPub, OStatus போன்ற protocol-கள் கணினி அறிஞர்களால் உருவாக்கப்பட்டது.